Diari Oficial de la Generalitat Valenciana


Sumari del DOGV 8147, del 11-10-2017 (2017/8844)

ORDRE JUS/931/2017, de 25 de setembre, per la qual es convoca un procés selectiu per a l'accés per promoció interna al Cos de Tramitació Processal i Administrativa de l'Administració de Justícia.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8147

Data del DOGV
:   11-10-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/8844


Data del document
:   25-09-2017

Organisme emissor
:   Ministeri de Justícia

Tipus de document
:   Ordre

Anàlisi jurídica

 Descriptors 

:   * concurs administratiu

ORDRE JUS/931/2017, de 25 de setembre, per la qual es convoca un procés selectiu per a l'accés per promoció interna al Cos de Tramitació Processal i Administrativa de l'Administració de Justícia. [2017/8844]  
D'acord amb el que disposa el Reial decret 105/2016, de 18 de març, pel qual s'aprova l'oferta d'ocupació pública per a l'any 2016, i a fi d'atendre les necessitats de personal al servei de l'Administració de Justícia,  
Aquest Ministeri, fent ús de les competències que li atribueixen la Llei orgànica 6/1985, d'1 de juliol, del poder judicial, i el Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de Justícia, de conformitat amb l'Ordre JUS/875/2017, de 8 de setembre (BOE 15 de setembre), per la qual s'estableixen les bases comunes que regiran els processos selectius per a l'ingrés o l'accés als cossos de funcionaris al servei de l'Administració de Justícia, inclosos en el llibre VI de la Llei orgànica 6/1985, d'1 de juliol, i amb un informe favorable previ de la Direcció General de la Funció Pública, acorda convocar un procés selectiu d'accés pel sistema de promoció interna per a l'ingrés en el Cos de Tramitació Processal i Administrativa.  
La present convocatòria té en compte el principi d'igualtat de tracte entre dones i homes quant a l'accés a l'ocupació pública, d'acord amb l'article 14 de la Constitució Espanyola, el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, la Llei orgànica 3/2007, de 22 de març, per a la igualtat efectiva de dones i homes, i l'Acord del Consell de Ministres de 20 de novembre de 2015, pel qual s'aprova el II Pla per a la igualtat entre dones i homes en l'Administració General de l'Estat i en els seus organismes públics.  
També té en compte els principis d'igualtat de tracte i no discriminació de les persones amb discapacitat i els seus drets, d'acord amb el Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social; el Reial decret 1414/2006, d'1 de desembre, pel qual es determina la consideració de persona amb discapacitat als efectes de la Llei 51/2003, de 2 de desembre, d'igualtat d'oportunitats, no-discriminació i accessibilitat universal de les persones amb discapacitat, i el Reial decret 2271/2004, de 3 de desembre, pel qual es regula l'accés a l'ocupació pública i la provisió de llocs de treball de les persones amb discapacitat, i es desplegarà d'acord amb les següents  
  
  
Bases comunes  
  
Les bases comunes per les quals es regirà la present convocatòria són les establides en l'Ordre JUS/875/2017, de 8 de setembre (BOE 15 de setembre),  
  
Bases específiques  
  
La present convocatòria es publicarà en les pàgines web del punt d'accés general (www.administracion.gob.es) i del Ministeri de Justícia, www.mjusticia.gob.es (ciutadans-ocupació pública).  
  
1. Descripció de les places  
1.1. Es convoca procés selectiu d'accés per promoció interna per a cobrir 235 places de les compreses en l'annex II, apartat Personal de l'Administració de Justícia, del Reial decret 105/2016, de 18 de març, pel qual s'aprova l'oferta d'ocupació pública per a l'any 2016, en el Cos de Tramitació Processal i Administrativa (codi de Cos 002) a través del sistema de concurs oposició amb la distribució territorial següent:  
  
  
  
  
Àmbit territorial Sistema general Reserva persones amb discapacitat  
Andalusia 15 1  
Canàries 25 2  
Comunitat Valenciana 23 2  
Madrid 78 5  
Navarra 5   
País Basc 10 1  
Ministeri de Justícia 63 5  
Total 219 16  
  
  
1.2 Del total de les places convocades es reservaran 16 places, amb la distribució territorial reflectida en el punt 1.1, per a ser cobertes per les persones que tinguen la condició legal de persones amb discapacitat de grau igual o superior al 33 per cent, sempre que acrediten l'indicat grau de discapacitat i la compatibilitat funcional amb l'exercici de les tasques pròpies que corresponen al Cos de Tramitació Processal i Administrativa i superen les proves selectives.  
Es consideraran afectats per una discapacitat en grau igual o superior al 33 % d'acord amb el que disposa l'article 1 del Reial decret 1414/2006, d'1 de desembre, pel qual es determina la consideració de persona amb discapacitat als efectes del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, els pensionistes de la Seguretat Social que tinguen reconeguda una pensió d'incapacitat permanent en el grau de total, absoluta o gran invalidesa, i els pensionistes de classes passives que tinguen reconeguda una pensió de jubilació o de retir per incapacitat permanent per al servei o inutilitat.  
  
Les places reservades a persones amb discapacitat que queden desertes s'acumularan a les de sistema general.  
Els aspirants que opten per la quota de reserva per a persones amb discapacitat no podran participar per la resta de places del sistema general.  
1.3 Els aspirants només podran participar per un únic àmbit territorial, i, en cas de superar el procés selectiu, obtindran necessàriament destinació dins de l'àmbit territorial per on concorren. Les places que queden desertes en un àmbit territorial no es podran acumular a un altre de distint. No s'admetrà la modificació de l'àmbit territorial triat una vegada presentada la sol·licitud, excepte el que disposa el paràgraf següent.  
No obstant això, en el cas que es produïren vacants en un determinat àmbit territorial podran oferir-se als següents aspirants que havent superat els exercicis en altres àmbits territorials no obtingueren plaça, per estricte ordre de puntuació, sempre que l'aspirant consenta al canvi d'àmbit territorial.  
1.4 Les presents bases de convocatòria es publicaran de forma simultània en el Boletín Oficial del Estado i en els butlletins oficials de les comunitats autònomes on es convoquen places. En el cas que la dita simultaneïtat no fóra possible, tots els termes i terminis establits en la present ordre es comptaran a partir de la publicació en el Boletín Oficial del Estado.  
  
2. Procés selectiu  
2.1 El procés selectiu tindrà lloc pel sistema de concurs oposició. La fase d'oposició es desenvoluparà en primer lloc amb els exercicis, puntuacions i valoracions que s'especifiquen en l'annex I-A.  
  
Els opositors que superen la fase d'oposició passaran a la fase de concurs en què es valoraran els mèrits que s'especifiquen en l'annex I-B.  
2.2 La qualificació final del procés selectiu la determinarà la suma de les puntuacions finals obtingudes en cada una de les fases d'oposició i concurs.  
2.3 En cas d'empat, l'ordre de puntuació s'establirà com segueix: primarà la fase d'oposició i, en segon lloc, la fase de concurs. Si persisteix l'empat, primarà la nota del primer exercici de la fase de l'oposició i, després, la del segon. Finalment, si encara persistira l'empat primarà la primera lletra del primer cognom començant per la «Ñ», d'acord amb la Resolució de 18 d'abril de 2017, de la Secretaria d'Estat de Funció Pública, per la qual es publica el resultat del sorteig a què es refereix el Reglament general d'ingrés del personal al servei de l'Administració de l'Estat.  
  
3. Programa  
El programa que ha de regir la fase d'oposició figura en l'annex II d'aquesta convocatòria. El contingut del temari per a tots els exercicis de l'oposició s'ajustarà a la normativa publicada en el Boletín Oficial del Estado en la data de la present convocatòria, encara que no haguera entrat en vigor.  
No obstant això, en matèria de Registre Civil s'exigirà només la legislació vigent en la data de la convocatòria.  
  
4. Titulació i altres requisits de participació  
4.1. Per a participar en aquest procés selectiu és necessari complir tots els requisits assenyalats en la base setena de les bases comunes i estar en possessió o en condicions d'obtindre en la data de finalització del termini de presentació de sol·licituds, el títol de Batxiller o Tècnic. Es tindrà en compte, a més, el que estableix l'Ordre EDU/1603/2009, de 10 de juny, per la qual s'estableixen equivalències amb els títols de Graduat en Educació Secundària Obligatòria i de Batxiller regulats en la Llei orgànica 2/2006, de 3 de maig, d'educació. En el cas de titulacions obtingudes en l'estranger s'haurà d'estar en possessió de la credencial que acredite la seua homologació o, si és el cas, del corresponent certificat d'equivalència. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions del dret de la Unió Europea.  
4.2 . A més, i per tractar-se d'un procés per promoció interna han de complir-se els requisits següents:  
a) Pertànyer com a funcionari de carrera al Cos d'Auxili Judicial.  
  
b) Acreditar una antiguitat, com a mínim, de dos anys en el dit cos com a funcionari titular, interí o substitut.  
  
5. Sol·licituds  
5.1. Els que desitgen participar en aquest procés selectiu hauran d'omplir el model oficial de sol·licitud d'admissió a proves selectives en l'Administració de Justícia (model 790- Codi 007 en la part superior del qual figura «sol·licitud d'admissió a proves selectives de l'Administració de Justícia i liquidació de la taxa de drets d'examen»), que estarà disponible en el punt d'accés general (www.administracion.gob.es), en castellà i en les altres llengües oficials de les comunitats autònomes. Les comunitats autònomes que oferisquen places podran crear un enllaç des de les seues respectives pàgines web a aquest formulari.  
  
5.2. La presentació de la sol·licitud es realitzarà en el termini de 20 dies hàbils, comptadors a partir de l'endemà de la publicació d'aquesta ordre en el Boletín Oficial del Estado i es dirigirà a la Secretaria d'Estat de Justícia. La no-presentació d'aquesta dins del termini i en la forma corresponent suposarà l'exclusió de l'aspirant.  
5.3. La presentació i el pagament de la corresponent taxa es realitzaran per via electrònica, a través del Servei d'Inscripció en Processos - Proves Selectives del punt d'accés general, http://administracion.gob.es/PAG/ips, a què es pot accedir directament o a través del portal web del Ministeri de Justícia, www.mjusticia.gob.es (ciutadans-ocupació pública) d'acord amb les instruccions que s'indiquen.  
Els aspirants que, d'acord amb el que disposa la base novena de l'Ordre JUS/875/2017, de 8 de setembre (BOE 15 de setembre), per la qual s'estableixen les bases comunes, estiguen exempts del pagament de la taxa o tinguen dret a la reducció d'aquesta, adjuntaran en format electrònic la documentació acreditativa de la reducció o exempció.  
Només en el cas que l'aspirant no siga titular d'un compte bancari en alguna de les entitats financeres que permeten el pagament telemàtic de taxes administratives, la relació de les quals podrà consultar-se en la seu electrònica del Ministeri de Justícia o de l'Agència Tributària (https://www5.aeat.es/es13/h/pago007h.html), podrà realitzar-se la presentació i pagament de la taxa en suport paper d'acord amb el que estableix la base novena de les bases comunes i haurà d'omplir la declaració que figura en l'annex V de la present convocatòria.  
5.4. Taxa de drets d'examen  
L'import de la taxa per drets d'examen serà de 7,64 € (3,82 en cas de dret a reducció del 50 per cent).  
Estan exempts del pagament de la taxa els aspirants que tinguen els requisits que es detallen en la base novena, apartats 5 i 6 de les bases comunes que hauran d'acreditar el seu dret a aquesta exempció aportant la documentació que s'indica.  
No serà necessari presentar la documentació acreditativa per a l'exempció o reducció de taxa en els supòsits que s'indiquen en l'annex IV d'aquesta convocatòria, que serà demanada d'ofici per l'òrgan gestor, llevat que no ho consenta el sol·licitant.  
5.5. Les persones amb discapacitat que desitgen sol·licitar adaptacions de temps hauran d'aportar un dictamen tècnic facultatiu actualitzat sobre la procedència de l'adaptació sol·licitada, emés per l'òrgan tècnic de valoració que va determinar el grau de discapacitat, en el qual conste expressament l'adaptació que correspon a l'interessat en cada un dels exercicis segons les seues circumstàncies personals. Aquest dictamen podrà presentar-se juntament amb la instància o posteriorment fins a l'últim dia del termini d'esmena de la sol·licitud.  
El tribunal qualificador únic estudiarà la proposta de l'informe tècnic i decidirà sobre la seua concessió, d'acord amb els criteris establits en l'Ordre PRE/1822/2006, de 9 de juny.  
5.6. La sol·licitud s'omplirà d'acord amb les instruccions que figuren en aquesta i en l'annex IV.  
  
6. Tribunals  
6.1. El tribunal qualificador únic, els tribunals delegats en les comunitats autònomes que convoquen places i les unitats de col·laboració són aquells que figuren en l'annex III d'aquesta convocatòria.  
Si, al llarg del procés selectiu, per renúncia dels interessats o altres causes justificades, fóra necessari substituir algun o alguns membres dels tribunals o unitats de col·laboració, la substitució tindria lloc mitjançant una ordre ministerial que serà publicada en el Boletín Oficial del Estado.  
6.2. En les seus d'examen on no estiga el tribunal qualificador únic o un tribunal delegat, l'òrgan competent del Ministeri de Justícia nomenarà funcionaris de l'Administració General de l'Estat, de l'Administració Autonòmica (en ambdós casos que presten serveis en el Ministeri de Justícia o òrgan competent de la comunitat autònoma) o de l'Administració de Justícia, per a col·laborar en el desenvolupament de les dites proves sota la direcció del tribunal qualificador únic o tribunal delegat, a què representaran, amb les competències d'execució material i ordenació administrativa dels distints exercicis que en cada prova selectiva se'ls atribuïsca.  
6.3. D'acord amb l'article 14 de la Constitució Espanyola, els tribunals vetlaran per l'estricte compliment del principi d'igualtat d'oportunitats entre ambdós sexes.  
6.4. Els tribunals tindran la categoria segona de les previstes en l'annex IV del Reial decret 462/2002, de 24 de maig, sobre indemnitzacions per raó del servei.  
6.5. La informació sobre aquestes proves selectives es facilitarà en el Ministeri de Justícia en els telèfons 043 372 521 i 545898317; en la pàgina web del Ministeri de Justícia (www.mjusticia.gob.es); en el punt d'accés general (www.administracion.gob.es); les gerències territorials del Ministeri de Justícia, i en els òrgans competents de les comunitats autònomes on es convoquen places.  
6.6. Als efectes de comunicacions i la resta d'incidències, la seu del tribunal qualificador únic serà c/ San Bernardo núm. 21, 28437 Madrid (telèfons: 199910761 i 559743065). Els tribunals delegats tenen les seus següents:  
  
Tribunals delegats  
  
Comunitat Autònoma Òrgan Telèfon  
Andalusia Conselleria de Justícia i Interior  
DG d'Oficina Judicial i Fiscal  
Plaça de la Gavidia, 10  
41820 Sevilla  
www.juntadeandalucia.es/justicia/portal/adriano  
www.iaap.junta-andalucia.es/institutodeadministracionpublica 056 965 405  
179 436 832  
Canàries Av. José Manuel Guimerá núm. 10  
Edif. Serveis Múltiples II planta 1a  
38780 Santa Cruz de Tenerife  
http://www.gobiernodecanarias.org/justicia 035 934398  
Madrid Direcció General de Justícia  
Gran Via 18  
28358 Madrid  
www.madrid.org/justicia   
179991264  
Navarra Direcció General de Justícia  
c/ Monestir d'Irache 22-baixos  
31864 Pamplona  
www.justicia.navarra.es 719028987  
371093589  
País Basc Direcció de l'Administració de Justícia  
c/ Donòstia núm. 1  
01751 Vitòria  
www.justizia.net 199829139  
251624716  
Comunitat  
Valenciana Direcció General de Justícia  
Ciutat administrativa 9 d'Octubre  
Torre 4 - 2n planta  
c/ Castán Tobeñas 77  
46511 València  
www.gov.gva.es/va/home 068561737  
695167710  
  
  
7. Desenvolupament del procés selectiu  
7.1. Ordre d'actuació  
L'ordre d'actuació dels opositors, en tots els àmbits territorials, s'iniciarà alfabèticament pel primer de la lletra la «Ñ» d'acord amb la Resolució de 18 d'abril de 2017, de la Secretaria d'Estat de Funció Pública.  
7.2. Duració del procés selectiu  
El primer exercici es realitzarà dins dels quatre mesos següents a la publicació de la convocatòria en el Boletín Oficial del Estado. La fase d'oposició tindrà una duració màxima de quatre mesos des del primer exercici.  
Llevat que concórrega causa objectiva que ho justifique, apreciada per la Secretaria d'Estat de Justícia, oït el tribunal qualificador únic, el procés selectiu tindrà una duració màxima de nou mesos, comptadors a partir de la data de realització del primer exercici fins a la data de nomenament com a funcionari.  
7.3. Fase d'oposició  
Els exercicis de la fase d'oposició són els que es detallen en l'annex I-A d'aquesta convocatòria.  
El primer exercici, que tindrà lloc en la mateixa data i hora en totes les seus d'examen, es realitzarà dins dels 45 dies següents a la publicació de la resolució per la qual s'eleva a definitiva la relació d'admesos i exclosos, i es publicarà en el Boletín Oficial del Estado la data, l'hora i els llocs de la seua realització.  
Conclòs el primer exercici de l'oposició, el tribunal farà publiques, en la pàgina web del Ministeri de Justícia (www.mjusticia.gob.es) i pàgines web de les comunitats autònomes, les llistes d'opositors de cada àmbit territorial que hagen aconseguit el mínim establit per a superar-lo, amb indicació de la puntuació obtinguda i hi citarà els inclosos per a la realització del següent exercici.  
  
Els opositors que no es troben inclosos en les respectives relacions tindran la consideració de no aptes i queden eliminats del procés selectiu.  
Finalitzats tots els exercicis de l'oposició, el tribunal qualificador únic farà públiques, pel mateix mitjà, les relacions d'aprovats de cada àmbit territorial que han superat la fase d'oposició.  
7.4. Fase de concurs  
Finalitzada la fase d'oposició amb la publicació en la pàgina web del Ministeri de Justícia de les relacions d'aprovats, donarà començament la fase de concurs en què es valoraran els mèrits que es detallen en el barem contingut en l'annex 1-B d'aquesta convocatòria i es computaran els causats fins a la data de finalització del termini de presentació de sol·licituds.  
En el mateix acord de publicació de les relacions d'aprovats, s'establirà un termini de 10 dies hàbils per a presentar en el registre o l'adreça electrònica que s'indique, la documentació acreditativa, en original o còpia autèntica, únicament dels mèrits indicats en els epígrafs B i C del barem contingut en l'annex I-B d'aquesta ordre. Els opositors que concórreguen per comunitats autònomes amb exercicis optatius aportaran en aquest mateix moment els certificats acreditatius dels coneixements corresponents.  
La comprovació dels mèrits dels apartats A i D es farà d'ofici, encara que només aquells opositors que en la seua sol·licitud inicial de participació no hagen prestat el seu consentiment perquè l'òrgan gestor d'aquest procés selectiu puga verificar d'ofici les seues titulacions o certificats acadèmics hauran d'aportar també aquestes, d'entre les valorades en l'apartat A del barem citat.  
El tribunal qualificador únic i tribunals delegats valoraran els mèrits acreditats i el tribunal únic publicarà, en la pàgina web del Ministeri de Justícia, la relació d'aspirants amb la valoració provisional de mèrits de la fase de concurs, amb indicació de la puntuació obtinguda en cada apartat i la total. Els aspirants disposaran d'un termini de 10 dies hàbils a partir de l'endemà de la publicació de la dita relació, per a efectuar les al·legacions pertinents. Finalitzat el dit termini, i vistes i resoltes les al·legacions, el tribunal publicarà la relació amb la valoració definitiva de la fase de concurs.  
7.5. Embaràs de risc i part  
Si alguna de les aspirants no poguera completar el procés selectiu a causa d'embaràs de risc o part, degudament acreditat, la seua situació quedarà condicionada a la finalització d'aquest i a la superació de les fases que hagen quedat ajornades, i aquestes no es podran demorar de manera que es menyscabe el dret de la resta dels aspirants a una resolució del procés ajustada a temps raonables, la qual cosa haurà de ser valorada pel tribunal qualificador únic. En tot cas la realització d'aquests tindrà lloc abans de la publicació de la llista d'aspirants que han superat el procés selectiu.  
7.6. Valoració del coneixement de les llengües oficials pròpies de les comunitats autònomes i del Dret civil basc.  
Conclosos els exercicis obligatoris de la fase d'oposició, i mentre se substancia la fase de concurs, els aspirants compresos en la relació d'aprovats que concórreguen per l'àmbit territorial amb llengua autonòmica pròpia seran citats per a la realització de l'exercici de caràcter optatiu, no eliminatori, que n'acredite el coneixement, si així ho hagueren sol·licitat en la instància. Paral·lelament, el tribunal delegat corresponent procedirà a la valoració de la documentació acreditativa del coneixement d'aquella, que s'haguera presentat oportunament, pels opositors que hagen optat per acreditar documentalment el coneixement d'aquesta.  
Els opositors podran optar per realitzar la prova, documentar el coneixement de la llengua oficial o acollir-se a ambdós sistemes. En aquest últim cas, la puntuació atorgada serà la més alta que si és el cas corresponga, sense que puga ser acumulativa.  
La puntuació obtinguda, tant de l'examen com de la documentació acreditativa, s'ajustarà segons el barem contingut en l'annex I-C d'aquesta convocatòria i només produirà efectes per a l'adjudicació de destinacions a la comunitat autònoma corresponent.  
De la mateixa manera i amb els mateixos efectes, es procedirà per a la valoració dels coneixements del Dret Civil Basc.  
7.7. La superació de les proves o fases de la convocatòria no implicarà per si mateixa l'adjudicació de plaça, ja que la superació del procés selectiu la determinarà el nombre de places convocades en cada àmbit territorial. Una vegada acabades les fases del concurs oposició, el tribunal elevarà al Ministeri de Justícia la proposta amb la relació d'aprovats, en cada àmbit territorial, el nombre dels quals no podrà superar el de places convocades, que es publicarà en el Boletín Oficial del Estado i en els diaris oficials de les comunitats autònomes on es convoquen places, amb indicació del número d'orde, nom i cognoms, DNI, puntuació obtinguda en cada un dels exercicis i total de tots els exercicis obligatoris i fase de concurs. Juntament amb aquesta nota total, però separada d'aquesta i sense sumar-s'hi figurarà, si és el cas, l'obtinguda en la llengua oficial pròpia de la comunitat autònoma per l'àmbit territorial de la qual concorre i l'obtinguda pel coneixement del Dret Civil Basc.  
  
En el cas que algun dels aspirants amb discapacitat que s'haja presentat per aquesta quota de reserva superara els exercicis corresponents i la fase de concurs, però no obtinguera plaça i la seua puntuació fóra superior a l'obtinguda pels aspirants del torn general, serà inclòs per ordre de puntuació en aquest torn.  
En aquest mateix moment, el Ministeri de Justícia i les comunitats autònomes competents oferiran les destinacions disponibles en cada àmbit territorial.  
  
8. Presentació de documentació  
8.1. Els aspirants que figuren en la relació definitiva d'aprovats, en el termini de 20 dies hàbils, comptadors a partir de la publicació d'aquesta en el Boletín Oficial del Estado i diaris oficials de les comunitats autònomes on es convoquen places, presentaran en el Registre General del Ministeri de Justícia, Secretaria d'Estat de Justícia, c/ Bolsa núm. 8, 28299 Madrid o pels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques, la documentació següent:  
a) Sol·licitud de destinació ajustada als requeriments que, si és el cas, s'establisquen, en l'oferta publicada pel Ministeri de Justícia i les comunitats autònomes competents.  
b) Els aspirants que tinguen la condició legal de persones amb discapacitat, amb grau igual o superior al 33 per 100 hauran de presentar certificat dels òrgans competents, que acredite tal condició (en el cas que aquesta no s'haja acreditat anteriorment) i la seua capacitat funcional per a exercir les tasques i funcions pròpies del Cos de Tramitació Processal i Administrativa.  
c) Els aspirants que, en la seua sol·licitud de participació inicial, s'hagen oposat que les seues dades d'identitat personal i les referides a les seues titulacions o certificats acadèmics puguen ser consultats i verificats d'ofici per l'òrgan instructor d'aquest procés selectiu hauran d'aportar també:  
- Còpia autèntica del document nacional d'identitat o equivalent  
  
- Còpia autèntica del títol exigit en la convocatòria o certificat acadèmic acreditatiu d'haver aprovat totes les assignatures que li capaciten per a l'obtenció d'aquest i adjuntar el resguard justificatiu d'haver abonat els drets per a la seua expedició.  
d) En el cas de titulacions obtingudes en l'estranger haurà de presentar-se còpia autèntica de la documentació que acredite la seua homologació, o si és el cas, del corresponent certificat d'equivalència.  
8.2 Davant de la impossibilitat, degudament justificada, de presentar els documents expressats en l'apartat anterior, podrà acreditar-se que es posseeixen les condicions exigides en la convocatòria per mitjà de qualsevol mitjà de prova admissible en dret.  
8.3 Els que, dins del termini fixat, i excepte causa de força major, no presenten la documentació o de l'examen d'aquesta es deduïra que no tenen cap dels requisits establits no podran ser nomenats funcionaris i quedaran anul·lades les seues actuacions, sense perjuí de la responsabilitat en què hagueren pogut incórrer per falsedat en la sol·licitud inicial.  
  
En aquest últim cas o en el supòsit de renúncia d'algun dels aspirants abans del seu nomenament com a funcionari de carrera, i sempre que el tribunal haguera proposat tants aspirants com places convocades, el Ministeri de Justícia requerirà a aquest últim la relació complementària d'aspirants que, havent superat tots els exercicis, seguisquen als proposats fins a completar el total de places convocades.  
  
En aquest supòsit els aspirants inclosos en aquesta relació complementària hauran de presentar la documentació acreditativa que es detalla en aquesta mateixa base en el termini de cinc dies hàbils, des de la publicació en la pàgina web del Ministeri de Justícia.  
Els opositors afectats, que concórreguen per algun dels àmbits territorials que tinguen establida la valoració de llengua oficial pròpia o Dret Civil Basc seran convocats, si és el cas, a la realització de la corresponent prova optativa o els serà incorporada la puntuació que corresponga a l'acreditació documental que hagueren aportat.  
  
  
9. Nomenament  
Comprovat que els aspirants, el nombre dels quals no podrà superar el de places convocades en cada àmbit territorial, tenen els requisits de la base 4 de la present convocatòria i els de la 7 de les bases comunes, seran nomenats funcionaris de carrera, mitjançant una ordre del Ministeri de Justícia, que contindrà indicació de la destinació adjudicada i que serà publicada en el Boletín Oficial del Estado i diaris oficials de les comunitats autònomes competents.  
Atés el caràcter nacional del Cos de Tramitació Processal i Administrativa, per al nomenament com a funcionaris de carrera, es confeccionaran dos llistes en cada àmbit territorial, una en què es consignaran les puntuacions obtingudes en les fases comunes i obligatòries del procés selectiu, i una altra amb especificació de la puntuació obtinguda en la valoració del coneixement de llengua oficial pròpia de les comunitats autònomes i, si és el cas, la corresponent al Dret Civil Basc.  
  
  
10. Norma final  
Al present procés selectiu li seran aplicables la Llei orgànica 6/1985, d'1 de juliol, del poder judicial; el Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de Justícia; el Reial decret 105/2016, de 18 de març, pel qual s'aprova l'oferta d'ocupació pública per a l'any 2016; l'Orde JUS/875/2017, de 8 de setembre (BOE 15 de setembre), per la qual s'estableixen les bases comunes que regiran els processos selectius per a ingrés o accés als cossos de funcionaris al servei de l'Administració de Justícia; la Llei 39/2015, d'1 d'octubre, del procediment administratiu comú de les administracions públiques; la Llei 40/2015, d'1 d'octubre, de règim jurídic del sector públic i el que disposa la present ordre de convocatòria.  
  
Amb caràcter supletori, en el no previst en aquesta convocatòria caldrà ajustar-se a les disposicions del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i la resta de normativa vigent en la matèria.  
  
Contra la present convocatòria podrà interposar-se un recurs potestatiu de reposició davant del ministre de Justícia en el termini d'un mes des de la seua publicació o bé recurs contenciós administratiu en el termini de dos mesos des de la seua publicació davant del Jutjat Central Contenciós Administratiu, de conformitat amb el que disposen la Llei 39/2015, d'1 d'octubre, del procediment administratiu comú de les administracions Públiques, i la Llei 29/1998, de 13 de juliol, reguladora de la jurisdicció contenciosa administrativa. Si s'interposa recurs potestatiu de reposició no es podrà interposar un recurs contenciós administratiu fins que aquell siga resolt expressament o se n'haja produït la desestimació presumpta.  
Així mateix, la Secretaria d'Estat de Justícia podrà, si és el cas, procedir a la revisió de les resolucions del tribunal, d'acord amb el que preveu l'esmentada Llei 39/2015, d'1 d'octubre.  
  
Madrid, 25 de setembre de 2017.- El ministre de Justícia: Rafael Catalá Polo, p. d.(O JUS/696/2015, de 16 d'abril). La secretària d'Estat de Justícia: Carmen Sánchez-Cortés Martín.  
  
  
Índex d'annexos  
Annex I Descripció del procés selectiu.  
I. A. Fase d'oposició  
I. B. Fase de concurs  
I. C. Avaluació del coneixement de les llengües oficials pròpies de les comunitats autònomes i del Dret civil basc.  
Annex II Programa  
Annex III Tribunals  
Annex IV Instruccions d'emplenament de la instància  
Annex V Declaració entitat col·laboradora no adherida  
  
  
  
  
  
  
  
  
  
  
  
  
  
Annex I  
Descripció del procés selectiu  
  
I. A. Fase d'oposició  
1. La fase d'oposició constarà de dos exercicis, ambdós obligatoris i eliminatoris.  
1.1 Primer exercici. De caràcter escrit i eliminatori, consistirà a contestar un qüestionari-test de 50 preguntes vàlides amb quatre respostes alternatives de les quals només una és la correcta. Les preguntes versaran sobre continguts teòrics o de caràcter pràctic de les matèries del programa detallat en l'annex II d'aquesta ordre.  
La duració de la prova serà de 60 minuts.  
Es qualificarà de 0 a 100 punts.  
Les preguntes encertades es valoraran amb 2 punts; les preguntes no encertades descomptaran 0,5 punts; les preguntes no contestades no seran puntuades.  
La puntuació obtinguda per cada aspirant es correspondrà amb el nombre de respostes encertades, feta la deducció de les no encertades.  
El qüestionari proposat pel tribunal contindrà 53 preguntes, les 50 primeres ordinàries i avaluables i les 3 últimes de reserva. Si realitzat l'examen, el tribunal haguera d'anul·lar una o més preguntes ordinàries, establirà, en el mateix acord, la substitució de les anul·lades per altres tantes de reserva, per ordre.  
El tribunal, a la vista del nombre i nivell de coneixements dels aspirants presentats decidirà quina serà la puntuació mínima per a superar aquesta prova en cada àmbit territorial, que no podrà ser inferior a 50 punts, i farà públic el dit acord. Els opositors que no arriben a la dita puntuació mínima tindran la consideració de suspesos i no seran convocats al segon exercici de l'oposició.  
1.2. Segon exercici. Consistirà a reproduir en ordinador/processador de textos un text en Microsoft Word amb els requeriments de presentació que el tribunal determine.  
El segon exercici es realitzarà en la mateixa data i hora en totes les seus d'examen. No obstant això, el tribunal qualificador podrà establir diversos torns a realitzar el mateix dia o en dies consecutius, en aquelles seus d'examen en què poguera ser necessari, en funció de la disponibilitat d'aules dotades de l'equipament informàtic necessari.  
La duració d'aquest exercici serà de 15 minuts i es puntuarà entre zero i seixanta punts.  
Es valoraran dos aspectes: la velocitat i el format. Abans de la realització de l'exercici, el tribunal qualificador únic farà públic en la pàgina web del Ministeri de Justícia el barem que s'aplicarà per a la seua correcció i en el qual es determinaran de manera concreta i detallada les penalitzacions per errors o omissions que s'aplicaran en el concepte «velocitat» i els elements que seran susceptibles de valoració com a «format» i la puntuació a atorgar per cada un d'aquests.  
Realitzat l'examen, el tribunal a la vista del nombre i nivell de coneixements dels aspirants decidirà quin és el mínim de puntuació exigit en cada un dels dos conceptes valorables per a superar el segon exercici en cada àmbit territorial. Aquesta puntuació, sumats ambdós conceptes, mai podrà ser inferior a 30 punts.  
1.3. La puntuació final dels aprovats en la fase d'oposició estarà composta per la suma de les puntuacions d'ambdós exercicis.  
1.4. Reserva de nota. Als aspirants que concórreguen pel torn de reserva per a persones amb discapacitat i que obtinguen en qualsevol d'aquests exercicis una puntuació igual o superior al 60 % de la nota màxima possible prevista en els paràgrafs que antecedeixen, se'ls conservarà la nota per a la convocatòria immediatament posterior sempre que el contingut del temari, els exercicis i el seu mode de qualificació siguen idèntics.   
Els aspirants que per aquest torn en la convocatòria anterior hagen obtingut aquesta puntuació, hauran de realitzar els corresponents exercicis i se'ls conservarà la puntuació més alta obtinguda, independentment de l'àmbit territorial pel qual concórreguen.  
  
I. B Fase de concurs  
Els opositors que superen la fase d'oposició passaran a la fase de concurs en què es valoraran els mèrits següents:  
A. Títols i graus acadèmics, dels inclosos en el sistema educatiu espanyol: 15 punts per estar en possessió de la llicenciatura o grau en Dret, 10 punts per estar en possessió de tres cursos complets de la llicenciatura o grau en Dret i 10 punts per estar en possessió d'una altra llicenciatura o grau. La puntuació màxima a atorgar en aquest apartat serà de 25 punts.  
B. Historial professional  
B.1. Cursos de formació, rebuts i acreditats, en els últims cinc anys i fins a la data de finalització del termini de presentació d'instàncies d'aquesta convocatòria, amb contingut de caràcter jurídic, relacionats amb l'activitat del Cos i convocats o impartits pel Ministeri de Justícia, per l'Institut Nacional de l'Administració Pública, per òrgans competents en la matèria de les comunitats autònomes o per altres agents promotors dins del marc de l'Acord de Formació per a l'Ocupació (IV Acord de Formació per a l'Ocupació de les Administracions Públiques).  
  
Cursos entre 11 i 29 hores: 3 punts  
Cursos entre 30 i 59 hores: 5 punts  
Cursos de 60 o més hores: 8 punts  
No es valoraran els cursos següents:  
Certificats o diplomes en què no conste el nombre d'hores ni aquells de 10 o menys hores lectives, ni tampoc aquells en què no s'acredite l'aprofitament.  
Els que formen part de les ensenyances del sistema educatiu espanyol o siguen conduents a l'obtenció de títols dels susceptibles de valoració en l'apartat A d'aquest barem.  
Els derivats de processos selectius ni els diplomes de participació en jornades, simposis, seminaris i semblants.  
B- 2. Cursos de formació en informàtica, impartits o convocats en els últims cinc anys pel Ministeri de Justícia, per l'Institut Nacional d'Administració Pública o per òrgans competents en Formació de les comunitats autònomes o per altres agents promotors dins del marc de l'Acord de Formació per a l'Ocupació (IV Acord de Formació per a l'Ocupació de les Administracions Públiques).  
Cursos entre 11 i 29 hores: 1 punt  
Cursos entre 30 i 59 hores: 3 punts  
Curs de 60 o més hores: 4 punts  
  
Els cursos d'igual o semblant contingut només es valoraran una vegada. No es valoraran els cursos en què no conste el nombre d'hores ni aquells de 10 o menys hores lectives ni tampoc aquells en què no conste l'aprofitament.  
La puntuació màxima a atorgar en l'apartat B és de 12 punts: 8 en l'apartat B-1 «coneixements jurídics» i 4 en l'apartat B-2 «coneixements informàtics»  
C. Coneixement d'idiomes estrangers  
Es valoraran únicament aquells títols que consten en el Marc Europeu de Referència per a les Llengües. Coneixements de nivell B1 o B2 (usuari independent): 1 punt i coneixements de nivell C1 o C2 (usuari competent): 2 punts. No es valoraran els coneixements de nivell bàsic o elemental.  
La puntuació màxima total per aquest concepte serà de 3 punts.  
D. Per haver superat algun exercici en l'anterior convocatòria al Cos de Tramitació: per cada un dels exercicis aprovats: dos punts.  
  
E. Serveis prestats com a titular o interí en els cossos de l'Administració de Justícia i/o en cossos d'altres administracions públiques o com a personal laboral de qualsevol administració pública (fins a un màxim de 26 punts).  
Per cada mes complet de serveis prestats com a interí o substitut en el Cos de Tramitació Processal i Administrativa (abans Auxiliars de l'Administració de Justícia): 0.30 punts  
Per cada mes complet de serveis prestats com a titular o interí del Cos d'Auxili Judicial (abans Agents de l'Administració de Justícia): 0.25 punts.  
Per cada mes de serveis prestats en els altres cossos o escales generals al servei de l'Administració de Justícia, en el de lletrats de l'Administració de Justícia (anteriorment denominat de secretaris judicials) i en el de jutges o fiscals: 0.20 punts.  
Per cada mes de serveis prestats en cossos d'altres administracions públiques o com a personal laboral: 0.15 punts.  
Els períodes inferiors al mes no es computaran encara que, en el cas que siguen diversos, se sumaran els prestats en el mateix cos, i es rebutjaran, si és el cas, una única fracció inferior al mes.  
  
I. C. Avaluació del coneixement de les llengües oficials pròpies de les comunitats autònomes i del Dret civil basc  
1. Coneixement de les llengües oficials pròpies de les comunitats autònomes  
Per als opositors que concórreguen per algun dels àmbits territorials corresponents a comunitats autònomes amb llengua oficial pròpia i que així ho hagueren fet constar en la seua sol·licitud de participació, finalitzada la fase d'oposició, es procedirà a l'avaluació del coneixement de les llengües oficials pròpies de les comunitats autònomes. L'avaluació consistirà, en l'acreditació del coneixement de la llengua oficial de la dita comunitat, per mitjà dels certificats que hagen presentat oportunament o per mitjà de la realització d'una prova de nivell de coneixements.  
La puntuació de la valoració del coneixement de la llengua oficial de la comunitat autònoma només serà aplicable en l'àmbit de la comunitat autònoma respectiva només als efectes d'establir el nombre d'ordre en la relació d'aprovats dins de l'àmbit territorial pel qual concorre l'aspirant, per la qual cosa s'haurà de reflectir separada de l'obtinguda en els exercicis obligatoris i en la fase de concurs.  
Es qualificarà amb un màxim de 18 punts d'acord amb el nivell de coneixements demostrats per l'aspirant i els criteris de valoració establits a continuació:  
  
  
En l'àmbit de la Comunitat Foral de Navarra  
En les zones bascòfona i mixta que determina l'article 5 de la Llei Foral 18/1986, de 15 de desembre, del basc, de conformitat amb el que estableix el Decret Foral 55/2009 de 15 de juny (Butlletí Oficial de Navarra núm. 81 de 03.07.2009) i la Resolució 210/2010 de 13 de setembre (Butlletí Oficial de Navarra núm. 117 de 27.09.2010), el coneixement oral i escrit del basc degudament acreditat per mitjà de certificat de superació de cada un dels nivells expedit per l'òrgan competent en la matèria, suposa el reconeixement a aquests sols efectes de fins a 18 punts, segons el nivell de coneixements acreditat en els termes següents:  
1. Certificat de nivell B1 o títols equivalents: 6 punts  
2. Certificat de nivell B2 o títols equivalents: 12 punts  
3. Certificat de nivell C1 o títols equivalents: 18 punts.  
  
En l'àmbit del País Basc:  
D'acord amb el que estableix el Decret 86/1997, de 15 d'abril, pel qual es regula el procés de normalització de l'ús de l'èuscar en les administracions públiques de la comunitat autònoma d'Euskadi i el Decret 174/2010, de 29 de juny, de normalització lingüística de l'Administració de Justícia a la comunitat autònoma d'Euskadi.  
Certificat de nivell B2 o perfil lingüístic 2 o títols equivalents: sis punts.  
Certificat de nivell C1 o perfil lingüístic 3 o títols equivalents: dotze punts.  
Certificat de nivell C2 o perfil lingüístic 4 o títols equivalents: díhuit punts.  
  
En l'àmbit de la comunitat autònoma valenciana:  
Certificat de grau elemental o de nivell B1: sis punts  
Certificat de grau mitjà o de nivell C1: dotze punts  
Certificat de grau superior o de nivell C2: díhuit punts  
L'acreditació documental del coneixement del valencià s'efectuarà per mitjà de l'aportació de corresponent certificat expedit o homologat per la Junta Qualificadora de Coneixements del Valencià  
  
2. Avaluació dels coneixements del Dret civil basc  
Per als aspirants que concórreguen per l'àmbit territorial de la comunitat autònoma del País Basc, que així ho hagueren fet constar en la sol·licitud, es procedirà, en els mateixos termes i amb els mateixos efectes que s'han detallat en l'apartat anterior, a l'avaluació dels seus coneixements del Dret civil basc i s'atorgarà per aquest concepte sis punts, que es reflectiran en tot cas separats dels obtinguts en els exercicis obligatoris i només produiran efectes per a establir l'ordre de prelació dins de l'àmbit territorial de la comunitat autònoma del País Basc.  
  
Per a la realització i correcció d'aquest exercici, el tribunal delegat podrà nomenar un assessor especialista.  
Criteris de valoració:  
A) La documentació vàlida per a aquells opositors que opten per l'acreditació documental és la següent:  
1. Llicenciatura en Dret, havent cursat com a assignatures:  
a. Dret Civil Foral i Autonòmic del País Basc  
I. UD, Pla 1953.90 hores  
II. UD, Pla 1998.60 hores  
b. Dret Civil Foral i Autonòmic del País Basc 1  
I. UD, Pla 1993.30 hores  
2. Grau en Dret, havent cursat com a assignatura Dret Civil i Autonòmic Basc/ Dret Civil Basc (6 crèdits ECTS)  
3. Màster en Dret Civil Basc: 540 hores (54 crèdits).  
4. Diploma d'especialització en Dret Civil Foral del País Basc (presencial):  
220 hores (22 crèdits).  
5. Diploma d'especialització en Dret civil basc en línia: 210 hores (21 crèdits).  
6. Doctorat en Dret: (mínim 60 hores: 6 crèdits)  
a. Títol de doctor en Dret, amb tesi sobre Dret civil basc.  
b. Cursos de doctorat en Dret sobre Dret civil basc.  
7. Estudis complementaris. El nou Dret civil basc: aspectes familiars i successoris (3 crèdits ECTS)  
B) Per a aquells opositors que opten per realitzar l'examen, aquest consistirà en la contestació a un qüestionari tipus test de 40 preguntes amb quatre respostes alternatives de les quals només una és correcta.  
Les respostes encertades es valoraran amb 1 punt. Les respostes incorrectes o les preguntes no contestades no seran puntuades. Per a superar l'exercici és necessari obtindre un mínim de 20 punts.  
El qüestionari versarà sobre el temari següent:  
  
Temari per a examen:   
Llei 5/2015, de 25 de juny, de Dret civil basc  
1. De les fonts del Dret Civil Basc. Dels principis inspiradors de la Llei Civil Basca. De l'àmbit d'aplicació de la Llei Civil Basca.  
  
2. Dels principis de dret patrimonial.  
3. De les successions. Disposicions preliminars. De la successió testada. De les limitacions a la llibertat de testar.  
4. De les successions. Dels pactes successoris. De la successió legal o intestada. Disposicions comunes a les distintes formes de succeir.  
5. Del règim de béns en el matrimoni. Del règim legal. Del règim de comunicació foral de béns.  
Annex II  
Programa  
Tema 1. Els drets humans en l'àmbit universal, europeu i espanyol. L'article 14 de la CE: la no-discriminació per raó de sexe. Especial referència a les lleis orgàniques 3/2007, per a la igualtat efectiva de dones i homes, i 1/2004 de mesures de protecció integral contra la violència de gènere. La igualtat de sexe en l'àmbit jurídic civil. Conseqüències penals de la discriminació per raó de sexe. La igualtat de sexe en l'àmbit jurídic laboral. La conciliació familiar.  
  
Tema 2. La carta de drets dels ciutadans davant de la justícia. Drets d'informació, d'atenció i gestió, d'identificació d'actuacions i funcionaris, drets lingüístics. Drets enfront dels professionals que assisteixen i representen el ciutadà: advocats, procuradors, graduats socials. El dret a la justícia gratuïta en la carta de drets. El pla de transparència judicial.  
  
Tema 3. La modernització de l'oficina judicial. La nova oficina judicial. La seua regulació en la Llei orgànica del poder judicial. L'administració de justícia i les noves tecnologies. Codi de conducta per a usuaris d'equips i sistemes informàtics al servei de l'Administració de Justícia. L'expedient digital i la presentació telemàtica d'escrits i documents. La firma digital, el correu electrònic. Incidència de la legislació de protecció de dades en l'ús de les aplicacions informàtiques.  
  
Tema 4. Cossos de funcionaris al servei de l'Administració de Justícia. Cossos generals i cossos especials: Definició i cossos que els integren. Cossos especials: El Cos de Metges Forenses: funcions, formes d'accés, Promoció interna. Adquisició i pèrdua de la condició de funcionaris. La rehabilitació. Drets, deures i incompatibilitats. Jornada i horaris. Vacacions, permisos i llicències.  
Tema 5. Els procediments declaratius en la Llei d'enjudiciament civil: juí ordinari i verbal.  
Tema 6. Els procediments d'execució en la Llei d'enjudiciament civil. Classes d'execució: disposicions generals de cada una d'aquestes. Especial referència a la lliurança de manaments, efectivitat dels embargaments acordats en el decret que acorda mesures executives concretes per a dur a terme allò que s'ha disposat per l'ordre general d'execució i en els decrets de millora, esbrinament patrimonial, preparació processal de la via de constrenyiment de mobles i immobles, actes de realització de subhastes i tràmit de depòsit judicial. Les mesures cautelars.  
Tema 7. Processos especials en la Llei d'enjudiciament civil. Especial consideració als processos matrimonials i al procés monitori. El requeriment de pagament en el procediment monitori. El juí canviari.  
  
Tema 8. La jurisdicció voluntària: Naturalesa i classes de procediments. Especial referència als actes de conciliació.  
Tema 9. Els procediments penals en la Llei d'enjudiciament criminal; ordinari, abreviat i de jurat.  
Tema 10. Procediment de juí sobre delictes lleus. Juís ràpids. L'execució en el procés penal, amb especial referència a l'execució dels delictes lleus. La peça de responsabilitat civil en el procés penal.  
  
Tema 11. Recurs contenciós administratiu. Procediment ordinari, abreviat i especials.  
Tema 12. El procés laboral. Procediment ordinari. Procediment per acomiadament. Processos de seguretat social.  
Tema 13. Recursos. Qüestions generals sobre el dret al recurs. El depòsit per a recórrer-hi. Els recursos en l'àmbit civil: Reposició, revisió contra resolucions del lletrat de l'Administració de Justícia, queixa, apel·lació, i els recursos extraordinaris d'infracció processal i cassació. Els recursos en el procediment penal: reforma, apel·lació i queixa i recursos extraordinaris. Els recursos contra les resolucions del lletrat de l'Administració de Justícia.  
Tema 14. Els actes processals. Requisits dels actes processals: a) lloc; b) temps: termes i terminis: Còmput dels terminis; c) forma (consideració de la llengua oficial). Defectes dels actes: nul·litat, anul·labilitat, irregularitat; esmena de defectes.  
Tema 15. Les resolucions dels òrgans judicials. Classes de resolucions judicials: Contingut i característiques. Les resolucions dels òrgans judicials col·legiats. Les resolucions del lletrat de l'Administració de Justícia.  
Tema 16. Els actes de comunicació amb altres tribunals i autoritats: oficis i manaments. L'auxili judicial: els exhorts i els manaments en el procés penal. Cooperació jurídica internacional: les comissions rogatòries.  
Tema 17. Actes de comunicació a les parts i altres intervinents en el procés: notificacions, requeriments, citacions i citacions a termini. Notificacions, citacions i manaments en el procés penal. Formes de notificació i noves tecnologies.  
Tema 18. El Registre Civil. Organització actual dels registres civils a Espanya. Funcionaris encarregats d'aquests. Llibres i seccions del Registre. Llibres auxiliars.  
Tema 19. Actes del Registre. Inscripcions de naixement, matrimoni i defunció. Nacionalitat i veïnatge civil. Certificacions. Expedients del Registre Civil.  
Tema 20. Conceptes d'arxiu judicial i de documentació judicial en relació amb la legislació vigent en matèria d'arxius judicials. Formes de remissió de documentació judicial i relacions documentals. Noves tecnologies en els arxius judicials de gestió. Les juntes d'expurgació de la documentació judicial.  
  
  
  
Annex III  
Tribunals  
  
Cos de Tramitació Processal i Administrativa, accés per promoció interna  
Tribunal qualificador únic  
Tribunal titular:   
President: Javier Corral Aparicio  
Magistrat  
Vocals: Antonio Raimúndez Rodríguez  
Lletrat de l'Administració de Justícia  
María Ángeles Muñoz Rodríguez  
Lletrada de l'Administració de Justícia  
Fernando Sancho Gros  
Funcionari Subgrup A2 destinat en el Ministeri de Justícia  
Borja Vílchez Vílchez  
Funcionari del Cos de Tramitació Processal i Administrativa  
José Ángel Feiría Tato  
Funcionari del Cos de Tramitació Processal i Administrativa  
Secretària: María Elena Blanco Pérez  
Funcionària Subgrup A2 destinada en el Ministeri de Justícia  
Tribunal suplent:   
Presidenta: María del Pilar García Ruiz  
Magistrada  
Vocals: Gema Fernández de Vera Ruiz  
Lletrada de l'Administració de Justícia  
M.ª Aránzazu Alameda López  
Lletrada de l'Administració de Justícia  
Alberto Rafael Ortega Velázquez-Gaztelu  
Funcionari Subgrup A2 destinat en el Ministeri de Justícia  
Rafaela Redondo López  
Funcionària del Cos de Tramitació Processal i Administrativa  
Iván Escorza Velázquez  
Funcionari del Cos de Tramitació Processal i Administrativa  
Secretari: Francisco Javier Pérez Prosa  
Funcionari Subgrup C1 destinat en el Ministeri de Justícia  
  
  
Tribunal delegat d'Andalusia  
Tribunal titular:   
President: Francisco Manuel Gutiérrez Romero  
Magistrat  
Vocals: Ana María Gullón Gullón  
Lletrada de l'Administració de Justícia  
Josefa María Picamil Vela  
Lletrada de l'Administració de Justícia  
José Manuel Ruiz Luque  
Funcionari del Subgrup A1 de la Comunitat Autònoma  
Virginia González Gómez  
Funcionària del Cos de Tramitació Processal i Administrativa  
Águila Fernández Domínguez  
Funcionària del Cos de Tramitació Processal i Administrativa  
Secretària: Lourdes Vázquez Valiente  
Funcionària del Subgrup A1 de la Comunitat Autònoma  
Tribunal suplent:   
President: Carlos Mahón Taberno  
Magistrat  
Vocals: María Isabel González Arcos  
Lletrada de l'Administració de Justícia  
Auxiliadora Ariza Fernández  
Lletrada de l'Administració de Justícia  
María Rosario Salas Vidal  
Funcionària del Subgrup A1 de la Comunitat Autònoma  
María Amparo Ruiz Cansino  
Funcionària del Cos de Tramitació Processal i Administrativa  
Trinidad Güido Ayuso  
Funcionària del Cos de Tramitació Processal i Administrativa  
Secretari: David Fernández Antúnez  
Funcionari del Subgrup C1 de la Comunitat Autònoma  
  
  
Tribunal delegat de Canàries  
Tribunal titular:   
President: Emilia Salto Menéndez  
Magistrada  
Vocals: M.ª Carmen González Lavers  
Lletrada de l'Administració de Justícia  
Carlos Jiménez Padin  
Lletrat de l'Administració de Justícia  
Dulce M.ª Ravina Cortés  
Funcionària Subgrup A1 de la Comunitat Autònoma  
José Fernando Rosa Fariña  
Funcionari del Cos de Tramitació Processal i Administrativa  
M.ª del Carme Mujico Caneda  
Funcionària del Cos de Tramitació Processal i Administrativa  
Secretari: Juan José Galdeano Montoya  
Funcionari Subgrup A2 de la Comunitat Autònoma  
Tribunal suplent:   
President: Sergio Oliva Parrilla  
Magistrat  
Vocals: Juan Ángel Ginés Tarazaga  
Lletrat de l'Administració de Justícia  
M.ª Jesús Padrón Morales  
Lletrada de l'Administració de Justícia  
M.ª Elena Fernández Aguirre  
Funcionari Subgrup A1 de la Comunitat Autònoma  
José M.ª Garvi Carmona  
Funcionari del Cos de Tramitació Processal i Administrativa  
Daniel Dorta Luis  
Funcionari del Cos de Tramitació Processal i Administrativa  
Secretària: M.ª Elena Galnares Modino  
Funcionària Subgrup A2 de la Comunitat Autònoma:   
  
  
Tribunal delegat de la Comunitat de Madrid  
Tribunal titular:   
President: Leandro Martínez Puertas  
Magistrat  
Vocals: José Gayo Ydoate  
Lletrat de l'Administració de Justícia  
Teresa Sánchez Núñez  
Lletrada de l'Administració de Justícia  
Laura Rocha de la Fuente  
Funcionària Subgrup A1 de la Comunitat Autònoma  
Jesús Álvarez Araujo  
Funcionari del Cos de Tramitació Processal i Administrativa  
María Jesús López López  
Funcionària del Cos de Tramitació Processal i Administrativa  
Secretària: Susana Suárez San Martín  
Funcionària Subgrup A2 de la Comunitat Autònoma  
Tribunal suplent:   
President: Alejandro José Galán Rodríguez  
Magistrat  
Vocals: Rosario Negredo del Cerro  
Lletrada de l'Administració de Justícia  
María José Acedo Albendea  
Lletrada de l'Administració de Justícia  
Encarna Pardo Rosillo  
Funcionària Subgrup A2 de la Comunitat Autònoma  
Milagros Berzosa Lamata  
Funcionària del Cos de Tramitació Processal i Administrativa  
Emilia Ortiz Cuevas  
Funcionària del Cos de Tramitació Processal i Administrativa:   
Secretari: Vicente Rodríguez Gómez  
Funcionari Subgrup A2 de la Comunitat Autònoma:   
  
  
Tribunal delegat de la Comunitat Valenciana  
Tribunal titular:   
President: Joan Francesc Vives Zaragoza  
Magistrat  
Vocals: Carola Beltrán Lerma:   
Lletrada de l'Administració de Justícia  
Sagrario Plaza Golvano  
Lletrada de l'Administració de Justícia  
Raúl García Martínez San Vicente  
Funcionari Subgrup C1 de la Comunitat Autònoma  
Carmen Vidal Espert  
Funcionària del Cos de Tramitació Processal i Administrativa  
Álvaro Rustarazo Herranz  
Funcionari del Cos de Tramitació Processal i Administrativa  
Secretària: Ana Brugger Navarro  
Funcionària Subgrup A1 de la Comunitat Autònoma  
Tribunal suplent:   
Presidenta: Nuria Vañó Hurtado  
Magistrada  
Vocals: Regina Sobreviela García  
Lletrada de l'Administració de Justícia  
Maria José Bolufer Marqués  
Lletrada de l'Administració de Justícia  
Carlos López Zaballos  
Funcionari Subgrup C1 de la Comunitat Autònoma  
M.ª del Rosario Acera Amores  
Funcionària del Cos de Tramitació Processal i Administrativa  
Francisco Ruiz Calomarde  
Funcionari del Cos de Tramitació Processal i Administrativa  
Secretària: Isabel Musoles Martínez-Curt  
Funcionària Subgrup A1 de la Comunitat Autònoma  
  
  
Tribunal delegat de Navarra  
Tribunal titular:   
Presidenta: Begoña Argal Lara  
Magistrada  
Vocals: Lourdes García Ruiz  
Lletrada de l'Administració de Justícia  
Fabiola Llorente Llorente,  
Lletrada de l'Administració de Justícia  
María Victoria Satrústegui Azcárate,  
Funcionària Subgrup C1 de la Comunitat Foral  
Inmaculada Medrano Pérez,  
Funcionària del Cos de Tramitació Processal i Administrativa  
Félix Castor Zunzarren Fernández,  
Funcionari del Cos de Gestió Processal i Administrativa  
Secretari: Jesús María Jiménez de Luque  
Funcionari Subgrup A1 de la Comunitat Foral  
Tribunal suplent:   
President: José Antonio González González  
Magistrat  
Vocals: Maite Arenaza Sarasola  
Lletrada de l'Administració de Justícia  
Mercedes San Martín Cidrián  
Lletrada de l'Administració de Justícia  
María Ángeles Catalán Heredia  
Funcionària Subgrup C1 de la Comunitat Foral:   
María Luz Noain Echeverría  
Funcionària del Cos de Tramitació Processal i Administrativa  
Patxi Xabier Jauregi Iribarren  
Funcionari del Cos de Tramitació Processal i Administrativa  
Secretari: María Peña Sanz Garrido  
Funcionari Subgrup C1 de la Comunitat Foral:   
  
  
Tribunal delegat del País Basc  
Tribunal titular:   
Presidenta: Ana Jesús Zulueta Álvarez  
Magistrada  
Vocals: Jesús Teodosio González Martín  
Lletrat de l'Administració de Justícia  
Visitación Fernández Gómez de Cadiñanos  
Lletrada de l'Administració de Justícia  
M.ª Carmen González Hernández  
Funcionària Subgrup C1 de la Comunitat Autònoma  
Virginia Hidalgo Alvárez  
Funcionària del Cos de Tramitació Processal i Administrativa  
D. José María Gracia Caridad  
Funcionari del Cos de Tramitació Processal i Administrativa  
Secretari: Jesús Navarro Medina  
Funcionari Subgrup C1 de la Comunitat Autònoma  
  
Tribunal suplent:   
Presidenta: Sara García Encabo  
Fiscal  
Vocals: Jesús Sevillano Hernández  
Lletrat de l'Administració de Justícia  
Óscar Fernández Mérida  
Lletrat de l'Administració de Justícia  
Marian Esteban Martínez  
Funcionària Subgrup A2 de la Comunitat Autònoma  
Manuela García Sanabria  
Funcionària del Cos de Tramitació Processal i Administrativa  
Marta Ruiz de Loizaga Ruiz  
Funcionària del Cos de Tramitació Processal i Administrativa  
Secretària: Gixane Dañobeitia Olaeta  
Funcionària Subgrup C1 de la Comunitat Autònoma  
  
  
Unitat de col·laboració d'Albacete  
President  
Titular: Beatriz Rodríguez Ortega  
Suplent: Francisco Javier García Martínez  
Vocals  
Titulars:  
Francisco Leonardo García Alfaro  
María Victoria Navarro Vázquez  
Ángel Garrido Paños  
Suplents:  
Rufina Gómez Segovia  
Antonio Valentín Jiménez Torres  
Manuela Romero Sánchez  
  
  
Unitat de Col·laboració de Càceres  
President  
Titular: Diego Plata Pedrazo  
Suplent: Virginia López Izquierdo  
Vocals  
Titulars:  
José Ignacio Cercas Sánchez  
Teresa Granado Rico  
M.ª Castillo Rubio Madruga:   
Suplents:  
Francisco Sabido Martín  
Ramón Cobián Prieto  
M.ª del Carmen Manzano Martín-Javato  
  
  
Unitat de col·laboració de Ceuta  
President  
Titular: Eva Zurita Ruiz  
Suplent: Manuel Pilar Gracia  
Vocals  
Titulars:  
Francisco Chicón Córdoba  
Rosario Giménez Martí  
Jorge Oliva Velasco  
Suplents:  
Ana Isabel Cascón Palacios  
Pedro Carlos Garrido Matas  
María del Carmen Rodríguez Librero  
  
  
Unitat de col·laboració de Melilla  
Presidenta  
Titular: M.ª Gloria Márquez Manzano  
Suplent: Milagros Sánchez Marín  
Vocals  
Titulars:  
José Antonio Aniado del Moral  
Ángeles Agulló Suárez  
Irad Bagdad Haddu  
Suplents:  
Salvador Chaves Jiménez  
José Luis García Cintas  
Fernando Anselmo Caño Blázquez  
  
  
Unitat de col·laboració de Múrcia  
Presidenta  
Titular: Julia García de la Calzada  
Suplent: Elena Albaladejo Mora  
Vocals  
Titulars:  
Juan Antonio Alcaraz Úbeda  
Carmen González Marín  
María Lorca Sánchez  
Suplents:  
Álvaro Wandosell Arévalo  
Miguel Ángel Giménez Belmonte  
Isabel Villa Bernabé  
  
  
Unitat de col·laboració de Las Palmas  
Presidenta  
Titular: Asunción Pino Jiménez Marrero:   
Suplent: Ana Rosalía Suárez Rodríguez  
Vocals  
Titulars:  
Rita Pulido Machín  
Ricardo Sáez Rivero  
Ricardo Delgado García  
Suplents:  
Criseida Santana Ortega  
Víctor González Moreno  
José Carlos Reyes Arencibia  
  
  
Unitat de col·laboració d'Illes Balears  
President  
Titular: Almudena Domínguez Garcés  
Suplent: Francisco Javier Barba Martín  
Vocals  
Titulars:  
Juana M.ª Collado García  
M.ª Luisa Tolivia Sánchez  
Martín Guillén Mestre  
Suplents:  
Héctor Baguena Berduque  
José Antonio Coll Pons  
Rosa María Morales Cerda  
  
  
Unitat de col·laboració de Valladolid  
President  
Titular: Arturo López Sacristán  
Suplent: Francisco José de Lucas Plaza  
Vocals  
Titulars:  
Rosa Carranza García  
Asunción Trueba Ruiz  
Miguel Ángel Guerra Cosme  
Suplents:  
Concepción Carranza García  
Isabel Perales Teurlais  
Jorge Carcedo Moldon  
  
  
  
Annex IV  
Instruccions per a l'emplenament del procés d'inscripció  
  
Llegiu atentament i seguiu les instruccions següents:  
Molt important. La inscripció en aquest procés selectiu (el que comprendrà l'emplenament de la instància, el pagament de la taxa i la seua presentació) es realitzarà únicament per via electrònica.  
Accés  
L'imprés és el model 790 € Codi 007 en la part superior del qual figura «sol·licitud d'admissió a proves selectives de l'Administració de Justícia i liquidació de la taxa de drets d'examen» que estarà disponible en el punt d'accés general (www.administracion.gob.es) o a través del portal web del Ministeri de Justícia, www.mjusticia.gob.es, dins de la pestanya Ciutadans secció, Ocupació Pública, Cos Tramitació Processal.  
  
L'aspirant que sol·licita presentar-se al procés selectiu haurà de disposar d'un certificat digital vàlid de persona física (més informació:http://firmaelectronica.gob.es i en https://www.dnielectronico.es/).  
  
Sol·licitud  
Caselles 15 i 16. Indique el cos i el codi 002, segons s'especifica en la base 1.1.  
Casella 18. Forma d'accés. Haurà de constar «P» per a indicar promoció interna.  
Casella 20 (Província d'examen). Indique l'àmbit territorial pel qual desitja concórrer dels previstos en la base 1.1, fent constar la corresponent localitat on es realitzaran els exercicis de la fase d'oposició i el seu respectiu codi, d'acord amb el quadre següent:  
  
  
Ámbito territorial Localidad de examen  
Andalusia Sevilla (41)  
Canàries Las Palmas (35)  
Tenerife (38)  
Madrid Madrid (28)  
Comunitat Valenciana València (46)  
Navarra Navarra (31)- Pamplona  
País Basc Àlaba-Biscaia (97)- Vitòria-Bilbao  
Àmbit de gestió del Ministeri Justícia Albacete (02)  
Càceres (10)  
Ceuta (51)  
Madrid (98) - òrgans centrals -  
Melilla (52)   
Múrcia (30)  
Illes Balears (Palma de Mallorca) (07)  
Valladolid (47)  
  
  
Els aspirants que opten per l'àmbit territorial de la Comunitat de Madrid indicaran el codi 28 mentre que els que opten per l'àmbit competencial del Ministeri de Justícia però vulguen ser examinats en la localitat de Madrid indicaran el codi 98 Madrid- òrgans centrals. Els aspirants que en la seua instància de participació inicial no especifiquen l'àmbit pel qual concorren optant per una d'aquestes províncies d'examen o opten per àmbit no convocat no podran ser admesos.  
  
Aspirants amb discapacitat. Opten o no per la quota de reserva, podran indicar el grau de discapacitat, en la casella 21, i indicaran, si és el cas, en la casella 23 l'adaptació que necessiten i adjuntaran el dictamen a què es refereix la base 5.5.  
Els aspirants amb grau de discapacitat igual o superior al 33 per cent que opten, a més, per la quota de reserva que s'indica en la base 2.1, ho indicaran triant el valor «Sí» en la casella 22 «Reserva discapacitat».  
  
Casella 24. Titulació. Seleccione la titulació d'acord amb el que estableix la convocatòria. En el cas que no figure en el desplegable, haurà de seleccionar el guió que apareix en primer lloc i escriure la titulació que posseïx en la casella: «Altres titulacions».  
Acreditació de llengua autonòmica i/o Dret civil basc. Casella 25 «Dades a consignar segons les bases de la convocatòria». Els que desitgen realitzar les proves optatives escriuran la paraula «Realitza» en el quadre corresponent al tipus de prova, els que desitgen acreditar documentalment els seus coneixements escriuran «Documenta» i els que s'acullen a ambdós sistemes, en els termes de la convocatòria, indicaran «Documenta i realitza».  
Pagament i presentació  
Una vegada emplenada la sol·licitud es procedirà al pagament electrònic i registre, segons les instruccions que s'indiquen. En el cas que no es puga realitzar el pagament per no disposar de compte en qualsevol de les entitats col·laboradores adherides a la passarel·la de pagament de l'Agència Tributària, es podrà realitzar la presentació i pagament en paper d'acord amb el que estableix la base novena de les bases comunes, i caldrà emplenar l'annex V.  
Com a resultat es podrà descarregar un document amb els comprovants del pagament i del registre de la sol·licitud, firmat electrònicament, que servirà de justificant d'haver-lo realitzat correctament.  
La constància del correcte pagament de la taxa estarà avalada pel Número de Referència Complet (NRC) emés per l'AEAT que figurarà en el justificant de registre.  
Exempció o reducció de taxa:  
Les persones que desitgen acollir-se a l'exempció o reducció de la taxa i hagen de presentar la documentació acreditativa que s'indica en la base 5.4 d'aquesta convocatòria podran autoritzar a l'òrgan gestor perquè puga verificar aquesta condició per mitjà de l'accés a la Plataforma d'Intermediació de Dades de les Administracions Públiques oferit a través del servei Inscripció en Proves Selectives, respecte als documents següents:  
Els acreditatius de grau de discapacitat igual o superior al 33 per cent quan la condició de discapacitat haja sigut reconeguda en alguna de les comunitats autònomes que figuren en l'adreça http://administracion.gob.es/PAG/PID.  
El certificat relatiu a la condició de demandant d'ocupació.  
L'aportació del títol de família nombrosa quan aquest haja sigut obtingut en alguna de les comunitats autònomes que figuren en l'adreça http://administracion.gob.es/PAG/PID.  
En cas de no prestar el consentiment a l'òrgan gestor s'haurà de marcar la casella que apareix a aquest efecte en la sol·licitud i es presentaran els documents acreditatius amb la instància de sol·licitud.  
Així mateix, els altres documents que s'indiquen en la base 5 hauran d'aportar-se en tot cas juntament amb la sol·licitud.  
La falta de justificació del pagament dels drets d'examen o que es troba exempt determinarà l'exclusió de l'aspirant. En cap cas la presentació i pagament de la taxa dels drets d'examen suposarà la substitució del tràmit de presentació, dins del termini i en la forma corresponent, de la sol·licitud.  
  
  
  
Annex V  
Declaració entitat col·laboradora no adherida  
  
Sr./Sra ... amb DNI ... declara, als efectes de ser admés/ admesa a les proves selectives per a ingrés en el Cos de Tramitació Processal i Administrativa, accés per promoció interna, que no és titular de compte bancari en cap de les entitats col·laboradores adherides a la passarel·la de pagament de l'Agència Tributària (https://www5.aeat.es/es13/h/pago007h.html), per la qual cosa presenta la sol·licitud i pagament de la taxa en suport paper.  
  
.. - de ... de 2017